OpenLLM-France/wikimedia huggingface dataset:
# Ma dousig koant

Oberennoù damheñvel pe handelvoù all zo ivez, gwelout Va dousig koant.
| ◄ Kân, Barz yaouank | Ma dousig koant | Ma botou koat ► |
D’am muian-karet… pa vo kavet
* Kânet em euz war ma zelen entanet
* Ma Breiz-Izel,
* He giziou fur, he zent koz, he zud vrudet,
* He yez santel ;
* Hirie da stenna start d’ezi he c’herden,
* Me am eus c’hoant
* Ha kana warni dre eur zonig laouen
* Ma dousig koant !
* Ma dousig koant ! N’euz ket eur plac’h evelti
* War an douar ;
* Evit kredi eo red gwelet anezi,
* Bleuen dispar,
* Diwanet kaer en eun draouiennig a Vreiz,
* Ha hi ken drant,
* Eno he kav heol ha gliz-veure a-leiz,
* Ma dousig koant !
* Ma dousig koant ! Henvel eo ouz eun êlig,
* Dous ha tener…
* He daoulagad zo glaz, lirzin, birvidik,
* Dalc’hmad seder,
* He zellou dôn leun a spi, a garante
* Zo eur zeblant
* Dimeuz kaerder ha levenez hec’h ine,
* Ma dousig koant !
* Kaer dreist peb tra ez eo ma muian-karet,
* Ma ferlezen !
* He bleo ken flour a zo du ha klaouieret
* War he zâl gwen ;
* He diouchod ru ’ro d’ei kement a c’hened,
* Ma laran drant,
* Ez eo ar c’hoantan en touez an holl verc’hed
* Ma dousig koant
* He mouez sklintin a gomz d’in ken frealzus
* En eur grena,
* Ma trid em c’hreiz ma c’halonig evurus
* Ha leun a joa…
* He c’hân zo kaer evel hini an evned,
* Eveltan drant,
* Ouz e glevet ’nijan betek ar stered,
* Ma dousig koant !
* Evel ma plij d’an durzunel he c’hoajou,
* Hi gar ive
* Tremen didrouz en kreiz sioulder ar maeziou
* He zam bue ;
* Eno ar blijadur zo talvoudusoc’h
* Eget arc’hant,
* En gwirione, eno e karan muioc’h,
* Ma douslg koant !
* Ma dousig koant !… Oh ! pa ven en he c’hichen,
* Evurusted !
* Siouaz, pell, pell diouti, pebez anken
* Ha poan-spered…
* Me a garfe tremen ma amzer dalc’hmad
* Hep nec’hamant,
* Klevet e mouezig, gwelet he daoulagad,
* Ma dousig koant !
* Ac’han d’an devez ma vefomp unanet
* ’N eil d’egile,
* E hirvoudin d’am dousig meurbed karet
* Ha noz, ha de…
* Ha goude enpad hon zammig buegez
* Me gano drant,
* Da c’hortoz mont gant Doue d’al levenez,
* Ma dousig koant !
# Diviz evit goulen eur plac’h yaouank da eureuji

Oberennoù damheñvel pe handelvoù all zo ivez, gwelout Ar goulenn-eured.
| ◄ Eur plac’h dieaz da zimi | Diviz evit goulen eur plac’h yaouank da eureuji | Gwal vuez eun tiegez ► |
* 1
* Deiz mad d’hoc’h oll, tud an ty man,
* kel laouen ho kavan,
* ker brao guisket e peb feson
* ma lavar d’in stok ma c’halon,
* N’hellin biken tremen an ty,
* eb dont d’ho saludi,
* eb dont d’ho saludi.
2
— Ni a zoug ar memez salud
D'hoc’h-hu koulz ha d’ho tud ;
An honestiz euz ho komzou
Ar bervik dous euz ho sellou,
A lavar deomp skler hag anat
Oc’h euz eur c’helou mad.
3
— Ni ’zo var leac’h eur goulmik wen,
Goal diet gant eun tenn.
He askel gleiz a zo torret
Nijal mui pell na c’helfe ket,
Hag hon euz klevet eo ama
E ma deut da goueza.
4
— Mar d’eo koulmed a c’houlennit
It d’ar maner da vit :
Dre-ma, var ar meaz ganeomp-ni
N’euz nemed piked ha brini,
Hogen eur gaou a lavarit
Eun dra all a glaskit.
5
— Klask a ran eull louzaouen fin
Da lakaat em jardin,
Eull louzaouen mad dioc’h ar blez
Great gant birou ar garantez,
Hag e kleviz d’heac’h diveza
He c’hafjen er gear-ma.
6
— Ar fourdelizen a glaskit
Siouaz deomp ! eet eo kuit.
E ma breman e Kemperle
Er gouant o veuli Doue,
Koantoc’h eget eur bodik roz
E liorz ar Baradoz.
7
— Nan, va mignon, n’ho kredan ket,
Doue enn deuz great
Evit ar vered an ivin,
Evit all liorz all louzou fin ;
Hag Annaïk da laouennaat
Kalon eur pried mad.
8
— Evel ar gliz var ar prajou
Eo perlet ho komzou,
Treuzi a reont dor an ty-ma
Evel ar mel eun tam bara :
Da beur-ober ho kefridi,
Den yaouank deut enn ty.
Notes. — Nous ne saurions ne pas relever ici, la
présence seule de deux mesures à 2/4, l’une au commencement
et l’autre à la fin de la période. Cela est dû
à la répétition du dernier vers. Sans cette répétition,
la mélodie serait à 5/4 tout du long. C’est là ce que
nous qualifierons d’heureuse bizarrerie. :
# Diwar-benn eur c’hi

| ◄ Eur sell diwar-lerc’h | Diwar-benn eur c’hi | D’eur c’henvreur ► |
* Harz’ta, ki mad, ouz al laeron
* Hag ar c’hanfarded difeson
* Nemed oar-n-on-me eur wech all.
* Rag n’on na kanfard na laer fall.
* Oar gab he revr e toull ann or
* Eur penn euzuz, he geol digor,
* Euz treuzo ann or na finve
* Na da harzal na baoueze ;
* Hag hen harze ’vel gand ar broc’h,
* Hag he vouez skiltruz ’vel eur c’hloc’h :
* Heb aoun, me lar dec’h, tudo gez,
* N’ho pize tremenet ’n he rez.
* Ken eunn devez sonjiz gan-in
* Oa ’vit lammout gant ma ilin :
* N’on ket spontegik, me Breizad,
* Mez ann de-se ienaz ma gwad ;
* Gand eur Sant bennak n’ c’houzonn ket
* He skoazel pe ’m euz goulennet,
* Ma El mad deuaz marteze,
* Med eunn itron gaer weliz me.
* Hag al loen, eunn tamm mad a gi,
* Ma pefe gwelet dre ann ti
* Kein al loen-ze ’n em displega
* ’Vel glevaz he froz o ruza ;
* Skoulmet he lost evel eunn aer,
* Hag astennet he gorf pounner :
* Gwechall pa dapenn eul laz mad
* Evelse kerzenn’ tu ma zad ;
* Glac’haret mui ’vid eur bugel
* Goude ober fall hag a oel,
* Oa ledet ouz treid ann itron,
* Ken a strake ma holl galon.
* Ann itron a re d’ar c’hi braz
* Allazik gand he dornik noaz :
* Ma c’hann da gi ’vit m’ fec’hejo
* D’ann ti-man Doue r’am kaso.
* Padok, em’ ez-hi, d’al laeron
* Ha d’ar c’haufardet difeson,
* Nemed d’he-man, harz eur wechall.
* N’euz doare kanfard na laer fall.
# Diwar lein an touriou

Oberennoù damheñvel pe handelvoù all zo ivez, gwelout Diwar lein an touriou, ar Groaz.
| ◄ Enor d’ar Groaz | Diwar lein an touriou | Klevit, holl vugale Doue (Sul Fask) ► |
* Bepred elec’h ma vo
* Dirazan Kroaz Jezuz,
* Eur c’hristen a gavo
* Kenteliou talvoudus.
Diwar lein an touriou Ar Groaz lavar dalc’hmat : Kristenien, d’an Neñvou Savit ho taoulagad.
Ar Groaz war an Hentou Lavar d’an tremener : Gwir hent bro an Nenvou Eo hent Kroaz hon Salver.
Dirak holl dud an Ti Ar Groaz ouz ar voger A zesk da bep hini Ober mat e zever.
Deski ra d’ar Bugel Beza bepred sentus ; Senti betek mervel Setu buhez Jezuz.
D’an Tadou ha Mammou E lavar hon Salver : « Beilhit war eneou A ’m eus prenet ken ker ! »
Kroaz an Ti d’ar c’hlanvour Zo ivez talvoudus Enni e kav sikour Da veza gouzanvus.
Ar Groaz war ar Beziou He deus eun nerz dispar D’ober d’ar c’halonou Dougen pouez ar glac’har
Ar Groaz pa vez savet E-kichennik an Aod A ro fizians bepred D’ar paourkaez martolod.
E fin eur Mision Pa vez savet eur Groaz, D’an holl dre ar c’hanton Kentel gaer e roy c’hoaz.
Hi lavaro bepred Madelezou Doue D’ar re ’deus he savet, Koulz ha d’o bugale.
T. B
# Diviz etre ar sent hag an dud

| ◄ Evit beva gant levenez | Diviz etre ar sent hag an dud | Doue, gwir Bried ► |
* An Dud. 1. Porziou an Nenv digoret
* ’Vit ma klevimp ervat
* Gant ar sent ha sentezed
* Penaoz eman o stad.
* Ar Sent. — O eürusted hep he far !
* Diaes eo diskleria
* Dre gomzou tud an douar
* Pegen mat omp aman.
* An Dud. 2. Dreist-holl ni ’fell d’imp gouzout
* Kelou eus hon c’hrouer
* E vadelez, e c’halloud
* E pel lec’h a weler.
* Ar Sent. — Anaout reiz anezan
* Biken ne rei hini
* Nemet ar re ’zo gantan
* En nenv eveldomp-ni.
* An Dud. 3. C’houi, merzerien didrec’hus
* Teurvezit disrevel
* Pegement ez oc’h eürus
* Abaoe fin ar brezel.
* Ar Sent. — War hon penn ar gurunenn
* En hon dorn al lore
* Ruz-gwad ha splann hon seienn
* Ni ’zo gwir Rouane(d).
* An Dud. 4. Ha c’houi, doktored Santel
* Zo ken lemm ho spered.
* Hirie d’imp c’hoaz reit kentel
* Eus an nenv d’imp komzet.
* Ar Sent. — ’R pez a skrivemp a gaeran
* ’Kenver ar wirione(z)
* ’Zo evel eun elvenn dan
* Etal an heol kreiste(iz).
* An Dud. 5. C’houi, ermited ar c’hoajou
* Pell diouz ar bed kuzet,
* Goude ho pinijennou
* Penaoz en em gavet ?
* Ar Sent. — Hon c’halon a zo beuzet
* En eur mor a zudi
* Ha war-dro gant an Eled
* E Kanomp meuleudi.
* An Dud. 6. Gwerc’hezed leun a vertuz
* Alies disprizet
* Petra breman a ret-hu
* E palez ho Pried ?
* Ar Sent. — Kreiz ar roz hag al lili
* Ni a heuilh Oan Doue :
* Tostoc’h d’ezan n’eus hini
* Dre-holl lec’h ma vale.
* An Dud. 7. G’houi labourerien douar
* Ken dister ho madou,
* Petra hoc’h eus bet er gloar
* O kuitât ho parkou ?
* Ar Sent. — An nec’h a zo tremenet
* Dreist-muzul eo an eost.
* A zo ganimp dastumet
* O senti ouz hon Mest !
* An Dud. 8. C’houi, peorien gez, dilezet
* Gant ar pinvik digar,
* Hag-en eo ho naon torret
* Evel hini Lazar ?
* Ar Sent. — Ouz taol Doue azezet
* Eus e voed e tebromp
* Hag eur vantel alaouret
* War hon c’hein a dougomp.
* An Dud. 9. Pec’herien hoc’h eus gouelet
* Ken c’houerv ho pec’hejou,
* Hag-en ez eo dizec’het
* Ar wech-man ho taerou ?
* Ar Sent. — An daerou o deus gwalc’het
* Hon ineou kablus ;
* Splannoc’h evit ar stered
* Ez omp e lez Jezuz.
* An Dud. 10. Holl sent, diskuilhit d’imp c’hoaz
* Pegeit e pad ho kloar ?
* Moarvat keit ha ma padas
* Ho puhez a c’hlac’nar ?
* Ar Sent. — Hon gloar bepred a bado
* Ken eürus ha ken splann
* C’houi ganimp he zanvao
* Ma karit chom gwenn kann.
* An Dud. 11. Deskit d’imp eta breman
* ’Touez kement a hentchou
* An hent mat pelec’h eman ?
* An hent ’gas d’ar joaiou.
* Ar Sent. — Dre hent an dek gourc’hemenn
* Mar heuilhet hon roudou
* Eveldomp, c’houi da viken
* Vo eürus en Nenvou.
# Diwabenn labour fall ar mammou

Lambol, 8 kerzu 1929.
Na c’hedit mui netra diganen evit « Feiz ha Breiz » ; re goz oun ; d’ar re yaouank, breman, labourat d’o zro, mes me zonj ema hor brezoneg kaer o vont da vervel, evel an traou kaer all, siouaz ; ne glever mui komz nemet galleg saout !
Kenavo, Aotrou Perrot, bennoz Doue d’eoc’h ha buhez hir da « Feiz ha Breiz ».
Pa glevot e vo maro M.-A. Abgrall, lavarit eur bedennig eviti, ar Vreizadez koz.
Ho mignonez koz,
Mari-Anna Abgrall.
# Divis entre eur c’hliant yaouanc ac eur risquerès coz

| ◄ An den samet pounner | Divis entre eur c’hliant yaouanc ac eur risquerès coz | Caz Pipi  ► |
Leveret din, moëreb Cato, bet e zoc’hu coant gouech all ?
O nan biscoas, va mignon quœs, coantiri zo eun dra fall. Couscoude e voan plac’h terrub, degaget, croc’henet caër, Va lanchen distaguellet mad, va lagat lem a zeder.
Leveret din, moëreb Cato, bet o peus servigerien ?
O nan biscoas, va mignon quœs, na c’houl quet ar veleyen. Couscoude ne voan quet scornet, plijout a rë din Pipi, A pa frote eur plac’h all e santen vel jalousi.
Leveret din, moëreb Cato, tenerèt neus ho calon ?
O nan biscoas, va mignon quœs, rac ar pec’het e moa aon. Couscoude eur sulvès pardon e c’houlas quer brao ouzin Rei dezan eun toullat pocqo, ma voe ret din acsantin.
Leveret din, moëreb Cato, voant quet pocqo pen da ben ?
O nan biscoas, va miguon quœs, n’avanturis ma c’hroc’hen. Couscoude eun nosvès bennac ma voan o prezeg dezan E presegas quer brao ive quen a risquis, a gredan.
Leveret din, moëreb Cato, risquet o peus c’hoas goude ?
O nan biscoas, va mignon quœs, nemert an noz malevrus se, Couscoude vit laret gouir, alyès pa zifunen, E vijen meurbet souëzet o caout Pipi em barlen.
Leveret din, moëreb Cato, risqla rafec’h c’hoas bremâ ?
O nan biquen, va mignon quœs, guell ve ganen periçsa. Couscoude mar ve ret absolu ober ze dho soulagi, Na me quet açsur ar galon da zonet dho rèvuzi.
Leveret din, moëreb Cato, dre an hent se c’her dan Een ?
O nan biquen, va mignon quœs, na gueffet quer reis ac hen.
O trugare, moëreb Cato, ho quelen ne neo quet fall, A couscoude vit nem salvi me guemèro eun hent all.
# Diwall, Frans

| ◄ Kannaded ar c’hinaoueien | Diwall, Frans | Oberou spered ann dispac’h ► |
* E-kenver da wir vugale,
* Frans, te vez aliez didalvez,
* Diwall da gaout keuz, heb dale,
* Ha da veza goloet a vez ;
* Lezet ec’h euz ar Iuzevien,
* Ho c’henseurted Franmasouned,
* War ho lerc’h ann dud heb kredenn
* Hag a bep seurt haillevoded,
* Da flastra dindan ho zeuliou,
* E Bro-C’hall kerkoulz hag e Breiz,
* Kement frankiz, kement gwiriou,
* Das lezennou koz ha das feiz.
* Dall a-walc’h oud bet d’ho lezel
* Da daoler er meaz euz ho bro
* Tud leal pere, beteg mervel,
* Enn despet da ze, das karo,
* Rag hon Roue, Lur-Salus ha Buffet
* Ne zonjent nemed enn eunn dra :
* Klask, araok ma vijez kouezet,
* Das talc’her c’hoaz drant enn da za ;
* Ho c’haloun a rann gant glac’har
* Enn eur welet ho mamm ken ker,
* Brudet e pep korn euz ann douar,
* O tont da veza ken dister.
* Siouaz ! chomet oud pounner-gleo,
* D’ho zelaou p’oa koulskoude red,
* Hag ar pez a zelaouez, eo
* Prezegenn iud ar forbaned
* Pere da zuno, da zraillo,
* Hag evel ar Pologn gwech’all,
* Gwasket a bep tu, te ranko
* Mervel, kaer e pezo iudal.
# Eveus ar promessaou

Oberennoù damheñvel pe handelvoù all zo ivez, gwelout Pempet-varnuguent Cantic. Santimanchou un den a fell dezân beva er vad gant Doue, gant e nessa, ha gantâ e-unan.
| ◄ E tal ho Croas, leun a anquen | Eveus ar promessaou | Ar voyen d’en em assuri ► |
* Eveus ar promessaou
* A ràn deoc’h, va Doue,
* Me a guemer da destou
* An douar hac an êe ;
* Quement so tout, chelaouit
* Va resolution,
* Ha c’hui, ecleo, repetit
* Va obligation.
* Quemerit, oll traou crouet,
* O quellies a deaud,
* Hac em enep courroucet
* Tout assembles ra zeuot,
* Diguernez, ha dizamant,
* D’am c’harga a rebechou,
* M’ar em guelit lachamant
* O terri va vœuyou.
* D’ar vajeste immanç
* E pini oun beuzet,
* E consacràn en offranç
* Va c’horf ha va speret ;
* Nessantoc’h oun d’am Doue
* Eguet dìn va unan,
* Ha cals mui em c’har ive
* Eguet n’en em garan.
* Mæs evit en assuranç
* Plijout d’e vajeste ;
* E ranquàn en e bresanç,
* Bale gant purete :
* Ezanç un dourn criminel
* A zeu d’e offansi ;
* Ur galoun pur ha fidel
* A ranq d’e gountanti.
* Eus va c’hrimou al listen
* D’e justiç presantet,
* A c’houlen e perissen
* D’e venjanç immolet :
* Mæs penitant, dirazàn
* Prosternet d’an daoulin,
* Ar pardoun a c’houlennàn,
* Ar pardoun a ro dìn.
* P’ameus izom a bardoun,
* D’am zro me bardouno :
* Me guemer evit mignoun
* An nep am offanso :
* Evit caret peb unan
* Ne ranquìn quen ræson
* Nemed m’oun den eveltàn,
* Hac én den eveldòn.
* Doue a ro da c’houarn,
* Ha non pas da viret
* Tra ar paour, ha va daouarn
* D’e zicour digoret ;
* Dreist e lod en devezo,
* Ar pez a zioüerìn
* Hepquen ganê a joumo,
* Ar rest tout a gollìn.
* Paour hep en em jali,
* Pinvidic hep attaich,
* Fidel d’am stad hep avi,
* Contant eus va fartaich,
* Me ne scuisìn ho pennou,
* Na va fenn va-unan,
* O poursu ho faveuriou,
* Idolou ar bed-man.
* Ar bed-màn a zisprigìn
* Gant e vouguidellou,
* Hac absolu e sugìn
* Va oll fassionou ;
* Gant Doue, gant va nessa,
* Ha ganén va-unan,
* E peoc’h e fell dìn beva ;
* Quen tra ne zeziràn.
# Evit Goueliou mis Guenver

| ◄ Oræsonou hac an Hymnou propr eus ar Sænt | Evit Goueliou mis Guenver | Da vouel an hano sacr a Jesus ► |
D’ar gouel eus ar Circoncision an deiz quenta eus ar bloaz, e guemerrot evit Gousperou ar memes Salmou pere a so merquet evit Gousperou ar Verc’hes hac ar memes Hymn a so evit Nedelec varterc’h gousperou ar Sul etouez an Hymnou, hac ar memes Oræson, Deus , qui salutis æterne, pehini so varlerc’h Alma Redemptoris en fin Complidou.
Da vouel ar Rouanez, ar c’huec’hvet devez eus ar mis, evit gousperou e quemerrot Salmou ar Sul het-a het, hac an hymn Hostis Herodes, gant ar V/. hac ar R/. a so eno ive varlerc’h etouez an Hymnou, ha goude e leverrot an Antifonen hac an Oræson a so ama.
| Antiphona. TRibus miraculis ornatum diem sanctum colimus ; hodiè stella magos duxit ad præsepium ; hodiè vinum ex aquâ factum est ad nuptias ; hodiè in Jordane Christus haptizari voluit, ut salvaret nos, alleluia. V/. Domine, exaudi orationem meam. R/. Et clamor meus ad te veniat. | Antifonen d’ar Magnificat. SOlemnisa reomp an deiz santel-ma pehini so bet ornet gant tri miracl ; hirio ê bet cunduet gant ur stereden an tri roue Majet d’ar c’hraou a Vethleem ; hirio ê bet chenjet an dour en guin evit un eureud gant hor Salver : hirio ê bet plijet gant Jesus-Christ beza badezet en rivier Jourdren gant Ian-Vadezour, evit hor sauvetei, meulet ra vezo Doue. V/. Autrou Doue, exaucit va oræson. R/. Ha grit ma erruo ar c’hri eus va feden betec enoc’h. |
| DEus, qui hodiernâ die Uuigenitum tuum gentibus, stellâ duce, revelâsti ; concede propitius, ut qui jam te ex fide cognovimus, usquè ad contemplandam speciem tuæ celsitudinis perducamur. Per. | O Va Doue, pehini hoc’h eus en deiz hirio roet ho Map unic da anaout d’ar gentilet pere n’ho devoa quet ar feiz, o tigaç dezo ur stereden evit ho c’hundui etreze ac enna ; grit deomp ar c’hraç dre ho madelez, brema pa hon eus hoc’h anavezet dre ar feiz, ma vezimp cunduet ive betec ar guel bac ar gontemplation eus ho cloar, dre voyen ho memes Map unic J.-C. hon Autrou, etc. |
# Evit Goëliou Fasq

| ◄ Evit amzer ar Bassion | Evit Goëliou Fasq | Evit zul ar C’hasimodo ► |
Gousperou ar zul, paj. 496.
O Filii et Filiæ, Rex cœlestis, Rex gioriæ morte surrexit hodiè, alleluia.
Et manè primà sabbati, ad ostium monumenti accesserunt aiscipuli, alleluia.
Et Maria-Magdalene, et Jacobi et Salome venerunt corpus ungere, alleluia.
In albis sedens, Angelus prædixit mulieribus : In Galilæâ est Dominus, alleluia.
Et Joannes Apostolus cucurrit Petro citiùs, monumento venit priùs, alleluia.
Discipulis astantibus, in medio stetit Christus, dicens : Pax vobis omnibus, alleluia.
Ut intellexit Dydimus, quia surrexerat Jesus, remansit fide dubius, alleluia.
Vide, Thomas, vide latus, vide pedes, vide manus ; noli esse incredulus, alleluia.
Quandò Tbomas vidit Christum, pedes, manus, latus suum, dixit : Tu es Deus meus, allel.
Beati qui non viderunt, et firmiter crediderunt; vitam æternam habebunt, alleluia.
In hoc festo sanctissimo, sit laus et jubilatio : Benedicamus Domino, alleluia.
Ex quibus nos humillimas, devotas atque debitas Deo dicamus gratias, alleluia.
# Evit ar gouel an Assomption

| ◄ Evit gouel sant Per ha sant Paul | Evit ar gouel an Assomption | Evit goueliou mis Guengolo ► |
Evit gouel an Assomption eus ar Verc’hes en eê, er pemzecvet a vis Eost, e leverrot en fin Gousperou ar Verc’hes an Oræson, ar Recommandation hac ar Verset-ma.
| V/. Ar Vam santel da Zoue so exaltet ha savet. R/. Dreist ar c’heuriou eus an Ælez en rouantelez an eê. | V/. Exultata est Sancta Dei Genitrix. R/. Super choros Angelorum ad cœlestia regna. |
| Recommandation d’ar Magnifi. Hirio ê pignet ar Verc’hes Vari en eê ; en em rejouissit, abalamour ma idi o rên gant Jesus-Christ epad an eternite. | Antiphona. Hodiè Maria cœlos ascendit : gaudete, quia cum Christo regnat in æternum. |
| Oræson gouel an Assomption. AUtrou Doue, pardonit, ni ho supli, ho fec’hejou d’ho servijerien indîn ma’z omp, evit d’ar fin, ec’his na ellomp quet plijout deoc’h dre hon actionou hon-unan, ma vezimp sauveteet dre an intercession eus ar Vam ho Map hon Autrou. Dre hor memes Autrou, etc. Evelse bezet grêt. | Oremus. FAmulorum tuorum, quæsumus, Domine, delictis ignosce, ut qui tibi placere de actibus nostris non valemus, genitricis Filii tui Domini nostri intercessione salvemur. Per, etc. Amen. |
Evit gouel S. Berthele, ar pevare devez varnuguent a Eost, e quemerrot Gousperou an Ebestel.
| Oremus. OMnipotens sempiterne Deus qui hujus diei venerandam sanctamque lætitiam in beati Apostoli tui Bartholomæi festivitate tribuisti, da Ecclesiæ tuæ, quæsumus, et amare quod credidit, et prædicare quod docuit. Per, etc. | Oræson gouel S. Barthele. O Va Doue oll-galloudec hac eternel, pehini hoc’h eus rentet an deiz-ma venerabl dre ar rejouissanç santel ha solennel eus a vouel hoc’h abostol S. Berthele ; grit, ni ho supli, ar c’hraç d’hoc’h Ilis da garet ar pez en deveus credet, ha da brezec ar pes en deveus desquet. Dre hon Aotrou Jesus-Christ ho Map unic, etc. Evellen bezet grêt. |
Evit gouel S.Loïs, Patron a Franç, e loverrot Gousperou ar Gonfessoret pere ne d’int quet Esqueb.
| Oremus. DEus, qui beatum Ludovicum,confessorem tuum, de terreno regno ad cœlestis regni gloriam transmisti ; ejus, quæsumus, meritis et intercessione regis tecum Jesu-Christi Filii tui facias nos esse consortes. Per. | Pedomp Doue. O Va Doue, pehini hoc’h eus great d’ho confesaor S. Loïs tremenet eus a rouantelez an douar d’ar c’hloar eus a rouantelez an eê ; grit, ni ho supli, dre voyen he veritou hac he intercession, ma hor bezo perz er c’hloar eus a Roue an oll rouanez J.-C. ho Map. Dre ar memes J.-C., etc. Evelse bezet grêt. |
# Evit amzer ar Bassion

| ◄ Gousperou sant Paul, escop | Evit amzer ar Bassion | Evit Goëliou Fasq ► |
Gousperou ar zul, paj. 496.
Vexilla Regis prodeunt, Fulget crucis mysterium, Quo carne carnis conditor Suspensus est patibulo.
Quo vulneratus insuper, Mucrone diro lanceæ, Ut nos lavaret crimine, Manavit undâ et sanguine.
Impleta sunt quæ concinit David fideli carmine, Dicens in nationibus : Regnavit à ligno Deus.
Arbor decora etfulgida, Ornata Regis purpurà, Electa digno stipite Tàm sancta membra tangere.
Beata, cujus brachiis, Secli pependit pretium; Statera facta corporis, Prædamque tulit tartari.
O Crux, ave, spes unica ! Hoc passionis tempore, Auge piis justitiam, Reisque dona veniam.
Te, summa, Deus, Trinitas, Collaudet omnis, spiritus : Quos per crucis mysterium Salvas, rege per sæcula. Amen.
# Evit ar Venediccion

Oberennoù damheñvel pe handelvoù all zo ivez, gwelout Er myster-mâ, va Doue.
| ◄ Invocacion d’ar Verc’hes Santel | Evit ar Venediccion | Var ar memes sujet ► |
* Er Myster-mâ, va Doue,
* E pini n’ho guelan,
* Ho calloud, ho Majeste
* Humblamant a veulan.
* C’houi ra va oll eürusdet,
* Ebars en Hosti cuzet,
* Dign da veza caret, caret.
* Er barados dudius, (bis.)
* E vimp un deiz eürus, (bis.)
* Eürus, eürus.
* Plijet gant ho carantes
* Hiryo, e peb amzer,
* Accordi deomp furnes,
* Ha peoc’h, ha douçder.
* C’houi, etc.
* Ah ! grit compren d’am c’halon
* Ar priz eus ho craçou,
* Hac ho penediccion
* Roït d’am oll œuvrou.
* C’houi, etc.
* Ra blijo d’ho madèles
* Selaou va fedennou ;
* Canont ganên an Æles
* Hoc’h oll mad-oberou.
* C’houi, etc.
# Evit ar sacramant en general

| ◄ Ar pec’hejou gant ar vertuziou control dezo | Evit ar sacramant en general | Ar guir voyen da ober un gonfession vat ► |
Evit ar sacramanchou, dre voyen pere ec’h acquisitomp graç Doue, pehini so necesser deomp evit ober ar mad ha lesel an droug hon eus guelet a-ziaraoc.
| N’Hon eus hon-unan ar challout Na d’en em viret ouz an drouc, Na da ober ar mad ive, Hep ar sicour a c’hraç Doue. Ar c’hraç a vez acquisitet, O tostât eguis ma eo dlêt Ouz sacramanchou an Ilis : Rac-se ho disquit so requis Brema’ta clevit an bano | Eus a bep-unan anezo, Ha goude-se an effejou A broduont en eneou. Seiz int, so galvet badiziant, Confirmation, sacramant Eus an auter, ha pinijen, Urz, priedelez ha nouen. Ar vadiziant a rent an den Buguel da Zoue ha christen Oc’h he voalc’hi diouz ar pec’het |
| A deu gantâ pa vez ganet. Rei a ra’r gonfirmation Nerz deomp ouz an dentation Ha da chom ferm en ho lesen An despet d’hon adversourien. Pinijen a lam ar pe-c’het Goude’r vadiziant commetet, Ouzpen ma’z eo ur remed cre D’hon ampeich na bec’hemp arre. Er sacramant eus an auter Ema Jesus-Christ tout-antier, Evit mezur hon eneou, Ma crisqui enno he c’haçou. Dre’n nouen e vez effacet, Ar restadou eus hor pec’het, Hac hon rent cre da soufr hor poan Ha da resista ouz Satan. Ha mar be profit hon ene, E ro d’ho c’horf iec’het ive ; Rac-se p’en em gueffomp goall glan, | E rencomp caout recours dezan. Dre’n urz e vez grêt beleien Da lavaret an oferen Ha da sicour an dud fidel Da vont d’ar vuez eternel. Lacat a ra ar briedelez Mal gant femel da gaout lignez, Da rei dezo instruction Ha da veva en union. Chetu ase ar moyenou, Mar roer deomp dreizo ar graçou Hac a so bet instituet Gant Jesus-Christ Salver ar bet. Dre voyen ar sacramanchou Ar frouez hac ar meritou Eus he bassion benniguet A vez d’hon ene appliquet. Meulet ra viot, va Jesus, Pa’z oc’h bet quen trugarezus Da rei deomp quer bras moyenou Da sauvetei hon eneou. Allas, va Salver benniguet, Ma n’ho pise instituet Ho secramanchou preciua, Ni a vise bet maleürus ! |
| Grit deomp ar c’hraç da profita £us ar sacramanchou dîn mâ, | Ma veritimp dre ho moyen Beza eürus da virviquen. Amen. |